Pedro Castillo

José Pedro Castillo Terrones (sündinud 19. oktoobril 1969) on Peruu õpetaja, ametiühingutegelane ja poliitik, kes oli aastatel 2021–2022 Peruu president.

Ta sai avalikkuse jaoks tuntuks juhtides 2017. aastal õpetajate streiki, ta osales valimistel vasakpoolse Vaba Peruu partei nimekirjas. Castillo võitis esimese vooru ning läks teises voorus vastamisi Keiko Fujimoriga. Riikliku Valimisprotsesside Büroo häältelugemise tulemused näitasid juba 16. juunil, et Castillo sai 50,13% kehtivatest häältest. Sellest hoolimata ei kuulutanud Riiklik Valimiste Žürii teda veel võitjaks, kuna Fujimori oli tulemused väidetavatele võltsimistele viidates tunnustamata jätnud. Rikkumisi ei leitud ning Castillo võit kuulutati välja 19. juulil, seda tunnustas ka vastaskandidaat Fujimori. Castillo astus ametisse 28. juulil, tema võitu peeti Peruu traditsioonilise kõrgklassi kaotuseks.

Peruu Kongress püüdis teda mitmel korral ametist tagandada. 2022. aasta detsembris enne kolmandat presidendi tagandamise hääletust teatas Castillo Kongressi töö ajutisest peatamisest, mida on peetud riigipöördekatseks."Peruu president saatis enne tema tagandamise hääletust Kongressi laiali" ERR, 7. detsember 2022 Peruu valitsus astus aga tagasi ja kongress tagandas Castillo ning kinnitas tema asemele endise asepresidendi Dina Boluarte."Peru lawmakers impeach President Castillo after he attempts to dissolve Congress" CNN, 7. detsember 2022 Pedro Castillo vangistati samal päeval.New Peru president sworn in, predecessor Castillo arrested

Vaata ka
 Pedro Castillo presidendiaeg

Viited

Välislingid
 Twitteri konto
 Introduction by Perú Libre website (hispaania keeles)
 Biography by CIDOB (hispaania keeles)

Kategooria:Peruu presidendid
Kategooria:Sündinud 1969